ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
“प्रसारण क्षेत्रात उदयाला येणारे कल” या विषयावर आयएमसी 2022 मध्ये ट्रायकडून चर्चासत्राचे आयोजन
प्रसारणामध्ये होणाऱ्या तंत्रज्ञानविषयक विकासासोबत विविध क्षेत्रांमध्ये नवी क्षितिजे आणि दालने खुली होऊ शकतील- अपूर्व चंद्रा
नवी दिल्ली, 3 ऑक्टोबर 2022
संपूर्ण देश वर्ष 2022 मध्ये स्वातंत्र्याचा अमृतमहोत्सव साजरा करत असताना भारतीय दूरसंवाद नियामक प्राधिकरणाने  देखील आपल्या स्थापनेची 25 वर्षे पूर्ण केली. आपल्या रौप्यमहोत्सवी सोहळ्याच्या अनुषंगाने इंडिया मोबाईल काँग्रेसच्या प्रतिष्ठेच्या व्यासपीठावर ट्रायने आज “ प्रसारण क्षेत्रात उदयाला येणारे कल” या विषयावर एका चर्चासत्राचे आयोजन केले. या क्षेत्रात अलीकडेच झालेला तंत्रज्ञानाचा विकास आणि त्याचा प्रभाव यांच्या पार्श्वभूमीवर हे चर्चासत्र आयोजित करण्यात आले होते. ट्रायचे अध्यक्ष डॉ. पी डी वाघेला यांनी या चर्चासत्राचे उद्घाटन केले.
महामारीच्या काळात प्रसारण क्षेत्राने बजावलेली भूमिका दूरसंवाद विभागाचे सचिव राजारामन यांनी अधोरेखित केली. तंत्रज्ञानाचा विकास झाल्यामुळे प्रसारण सेवांचा किफायतशीरपणा आणि समावेशकतेमध्ये आणखी सुधारणा करणे शक्य होईल यावर त्यांनी भर दिला.
माहिती आणि प्रसारण मंत्रालयाचे सचिव अपूर्व चंद्रा यांनी प्रसारण क्षेत्रात तंत्रज्ञानाच्या विकासामुळे इतर विविध क्षेत्रात नवी क्षितिजे आणि नवी दालने खुली होणार असल्याची बाब अधोरेखित केली. शिक्षण क्षेत्रामध्ये अधिक सखोल अध्ययन, हे त्याचे उदाहरण म्हणता येईल, असे त्यांनी सांगितले. अशा नव्या विकासामुळे निर्माण होणारे धोरणविषयक मुद्दे आणि आव्हानांकडे त्यांनी लक्ष वेधले आणि या पार्श्वभूमीवर कायदेशीर आणि नियामक चौकटीच्या अद्ययावतीकरणाची गरज अधोरेखित केली.
या चर्चासत्राच्या पार्श्वभूमीविषयी ट्रायचे अध्यक्ष पी डी वाघेला यांनी माहिती दिली. तंत्रज्ञानविषयक, आर्थिक आणि सामाजिक विकासाच्या पार्श्वभूमीवर हितधारकांच्या हितसंबंधांचे संतुलन साधण्याच्या आवश्यकतेवर त्यांनी भर दिला. त्यांनी या क्षेत्रामध्ये उदयाला येणाऱ्या काही तंत्रज्ञानांचे महत्त्व अधोरेखित केले. या पुढील टप्प्यांमध्ये नियामक चौकट अधिक शिथिल करण्याला वाव असल्याचे त्यांनी सांगितले.
उद्योग आणि इतर हितधारकांसोबत सहकार्यामध्ये आणि तंत्रज्ञानाचा विकास आणि अंगिकार यांना अधिक प्रोत्साहन देणारी आणि त्यामध्ये कोणताही अडथळा न आणणारी नियामक चौकट सुनिश्चित करण्यामध्ये ट्रायची सक्रिय भूमिका विचारात घेऊन या चर्चासत्राचे आयोजन करण्यात आले होते.S.Kakade/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
गृह मंत्रालय
राष्ट्रीय सुरक्षा अधिक मजबूत करण्यासाठी सरकार कटिबद्ध; दहशतवादाविरुद्ध मोदी सरकारच्या ‘शून्य सहिष्णुता’ धोरणाअंर्तगत, बेकायदा कृत्य  कायदा 1967 अनुसार केंदीय गृहमंत्रालयाकडून नऊ जणांना ‘दहशतवादी’घोषित
नवी दिल्ली, 1 जुलै 2020
पंतप्रधान नरेंद्र मोदी यांच्या नेतृत्वाखालील मजबूत केंद्र सरकारने जर एखादी व्यक्ती अवैध, निषेधार्ह कृत्ये करीत असेल तर त्याला ‘दहशतवादी’ म्हणून घोषित करता यावे, यासाठी यूएपीए म्हणजेच बेकायदा कृत्य  कायदा 1967 मध्ये दुरूस्ती करण्यासाठी ऑगस्ट 2019 मध्ये मंजुरी दिली होती. यापूर्वी बेकायदा कृत्य  कायदा 1967 अनुसार केवळ संघटनांनाच ‘दहशतवादी संघटना’ म्हणून घोषित करता येत होते. आता कायद्यामध्ये सुधारणा करण्यात आल्यामुळे बेकायदा कृत्य करणा-या व्यक्तींनाही ‘दहशतवादी’ म्हणून सरकार घोषित करू शकते.
केंद्रीय गृह मंत्री अमित शहा यांनी गेल्यावर्षी संसदेमध्ये ‘बेकायदा कृत्य  कायदा 1967’ मध्ये सुधारणा करण्यासंबंधी झालेल्या चर्चेत दहशतवादाविरुद्ध अधिक दृढतेने लढा देण्यासाठी मोदी यांच्या नेतृत्वाखालचे सरकार कटिबद्ध असल्याचे स्पष्ट केले होते. तसेच दहशतवादी कारवाया निपटून काढण्यासाठी सरकारने दृढसंकल्प केला आहे, याचाही पुनरूच्चार केला होता. या कायद्यातल्या दुरूस्तीनंतर केंद्र सरकारने सप्टेबर-2019 मध्ये चार व्यक्तींना दहशतवादी म्हणून घोषित केले होते. यामध्ये मौलाना मसूद अजहर, हाफिज सईद, जाकी-उर-रेहमान लख्वी आणि दाउद इब्राहिम यांचा समावेश होता.
राष्ट्रीय सुरक्षा सुदृढ करण्यासाठी विद्यमान सरकार कटिबद्ध आहे, यावर भर देवून दहशतवादाच्याविरोधात ‘शून्य सहिष्णुता’ धोरण राबवण्यात येणार आहे. त्याअनुसार केंद्रीय गृह मंत्री अमित शहा यांच्या नेतृत्वाखाली कार्यरत असलेल्या गृह मंत्रालयाने आज नऊ व्यक्तींना ‘बेकायदा कृत्य  कायदा 1967’  ‘दहशतवादी’ म्हणून घोषित करण्याचा निर्णय घेतला. या नऊजणांची नावे सुधारित कायद्याच्या चौथ्या अनुसूचीमध्ये समाविष्ट करण्यात आली आहेत. या नऊजणांचा तपशील पुढीलप्रमाणे आहे:-
- वाधवा सिंह बब्बर - पाकिस्तानमध्ये असलेला, दहशतवादी संघटना ‘‘बब्बर खालसा इंटरनॅशनल’चा प्रमुख
- लखबिर सिंह - पाकिस्तानमध्ये असलेला, दहशतवादी संघटना ‘इंटरनॅशनल सिख युथ फेडरेशन’चा प्रमुख
- रणजीत सिंह - पाकिस्तानमध्ये असलेला, दहशतवादी संघटना ‘‘खलिस्तान झिंदाबाद फोर्स’’चा प्रमुख
- परमजित सिंह - पाकिस्तानमध्ये असलेला आणि दहशतवादी संघटना ‘‘खलिस्तान कमांडो फोर्स’’चा प्रमुख
- भूपिंदर सिंह भिंडा - ‘‘खलिस्तान झिंदाबाद फोर्स’’ या दहशतवादी संघटनेचा जर्मनीमध्ये राहणारा मुख्य सदस्य
- गुरमीत सिंह बग्गा - ‘‘खलिस्तान झिंदाबाद फोर्स’’या दहशतवादी संघटनेचा जर्मनीमध्ये राहणारा मुख्य सदस्य
- गुरपतवंत सिंग पन्नून - ‘‘सिख फॉर जस्टिस’’ या बेकायदा संघटनेचा अमेरिकेत राहणारा मुख्य सदस्य.
- हरदीप सिंह निज्जर - ‘‘खलिस्तान टायगर फोर्स’’चा कॅनडामध्ये राहणारा प्रमुख
- परमजित सिंह - ‘‘बब्बर खालसा इंटरनॅशनल’ या दहशतवादी संघटनेचा यू.के.मध्ये राहणारा प्रमुख.
या सर्व नऊ व्यक्ती परदेशात वास्तव्य करतात आणि भारतामध्ये सीमेपलिकडून दहशतवादी कृत्ये घडवून आणण्यासाठी मदत करतात. आपल्या राष्ट्राच्या विरोधी कृत्यांमध्ये सहभागी होत आहेत. तसेच ही मंडळी खलिस्तान चळवळीमध्येही सहभागी आहेत. खलिस्तानचे समर्थन करून पंजाबमध्ये दहशतवादी कारवाया पुन्हा सुरू करण्यासाठी ते प्रयत्नशील असल्याचे दिसून आले आहे. निषेधार्ह कृत्ये करून देशामध्ये सातत्याने अस्थिरता निर्माण करण्यासाठी प्रयत्न करीत आहेत. या कारणांमुळे या नऊ व्यक्तींना गृह मंत्रालयाने ‘दहशतवादी’ घोषित केले आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
पंतप्रधान कार्यालय
उत्तराखंडमधील बस दुर्घटनेबद्दल पंतप्रधानांनी व्यक्त केले दुःख
पंतप्रधान राष्ट्रीय मदत निधीमधून सानुग्रह मदत जाहीर
उत्तराखंडमधील बस दुर्घटनेट झालेल्या मृत्यूबद्दल पंतप्रधान नरेंद्र मोदी यांनी शोक व्यक्त केला आहे.पंतप्रधानांनी पंतप्रधान राष्ट्रीय मदत निधीमधून  बस अपघातातील मृतांच्या वारसांना 2 लाख रुपयांची आणि जखमी झालेल्यांना 50,000 रुपयांची सानुग्रह मदत जाहीर केली आहे
"उत्तराखंडमध्ये झालेली बस दुर्घटना अत्यंत वेदनादायी आहे.या दुर्घटनेमध्ये ज्यांनी आपले प्रियजन गमावले आहेत त्यांच्याप्रती मी शोक संवेदना व्यक्त करतो.राज्य सरकारच्या देखरेखीखाली, स्थानिक प्रशासन घटनास्थळी शक्य ती सर्व मदत करत आहे :पंतप्रधान @narendramodi
"पंतप्रधानांनी उत्तराखंडमधील दुर्घटनेत मृत्युमुखी पडलेल्यांच्या वारसांना पंतप्रधान राष्ट्रीय मदत निधीमधून प्रत्येकी 2 लाख रुपयांची सानुग्रह मदत जाहीर केली आहे. जखमींना प्रत्येकी 50,000 रुपयांची मदत देण्यात येणार आहे ." असे ट्वीट पंतप्रधान कार्यालयाने केले आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 215.98 कोटी मात्रांची संख्या केली पार
12 ते 14 वयोगटातील 4.07 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 46,389
गेल्या 24 तासात 6,422 नव्या कोरोना रुग्णांची नोंद.
रुग्ण बरे होण्याचा दर सध्या 98.71%,
सध्याचा साप्ताहिक पॉझिटिव्हिटी दर 1.71%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 215.98  कोटींची संख्या पार केली. ्
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.07  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10414724
|
|
2nd Dose
|
|
10112587
|
|
Precaution Dose
|
|
6906878
|
|
FLWs
|
|
1st Dose
|
|
18435862
|
|
2nd Dose
|
|
17708630
|
|
Precaution Dose
|
|
13441086
|
|
Age Group 12-14 years
|
|
1st Dose
|
|
40727863
|
|
2nd Dose
|
|
31069455
|
|
Age Group 15-18 years
|
|
1st Dose
|
|
61830995
|
|
2nd Dose
|
|
52749084
|
|
Age Group 18-44 years
|
|
1st Dose
|
|
560997467
|
|
2nd Dose
|
|
514679713
|
|
Precaution Dose
|
|
81649999
|
|
Age Group 45-59 years
|
|
1st Dose
|
|
203978989
|
|
2nd Dose
|
|
196700030
|
|
Precaution Dose
|
|
43166582
|
|
Over 60 years
|
|
1st Dose
|
|
127633347
|
|
2nd Dose
|
|
122964430
|
|
Precaution Dose
|
|
44648403
|
|
Precaution Dose
|
|
18,98,12,948
|
|
Total
|
|
2,15,98,16,124
भारतातील रुग्णसंख्या सध्या 46,389 इतकी आहे, ती देशाच्या एकूण रुग्णसंख्येच्या तुलनेत 0.1% इतकी आहे.
परिणामी, भारतात रुग्ण बरे होण्याचा दर 98.71%. झाला आहे.
गेल्या 24 तासांत 5,748 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,41,840 झाली आहे.
गेल्या 24 तासात 6,422 नव्या कोरोना रुग्णांची नोंद झाली.
गेल्या 24 तासात एकूण 3,14,692 चाचण्या करण्यात आल्या. भारताने आतापर्यंत एकूण 89.06  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.71% तर दैनंदिन पॉझिटिव्हिटी दर 2.04% आहे.
पंतप्रधान कार्यालय
पंतप्रधान नरेंद्र मोदी यांनी आज बाली येथे जी-20 शिखर परिषदेदरम्यान ऑस्ट्रेलियाच्या पंतप्रधानांची घेतली भेट
नवी दिल्ली, 16 नोव्हेंबर 2022
पंतप्रधान नरेंद्र मोदी यांनी आज बाली येथे जी-20 शिखर परिषदेदरम्यान ऑस्ट्रेलियाचे पंतप्रधान अँथनी अल्बानीज यांची भेट घेतली.
सर्वसमावेशक धोरणात्मक भागीदारीअंतर्गत दोन देशांमध्ये असलेल्या उत्कृष्ट संबंधांबद्दल तसेच दोन देशांत नियमितपणे होत असलेल्या उच्चस्तरीय संवादाबद्दल दोन्ही नेत्यांनी समाधान व्यक्त केलं.
संरक्षण, व्यापार, शिक्षण, स्वच्छ ऊर्जा आणि जनतेचे जनतेशी असलेले संबंध यासह विविध क्षेत्रातील सहकार्य अधिक दृढ करण्याच्या दिशेने सुरू असलेल्या प्रयत्नांचा त्यांनी आढावा घेतला. शिक्षणाच्या प्रामुख्याने उच्च शिक्षण, व्यावसायिक शिक्षण, प्रशिक्षण आणि क्षमता निर्मिती या क्षेत्रात संस्थात्मक भागीदारी या विषयीदेखील बैठकीत चर्चा झाली.
परस्पर हिताच्या प्रादेशिक आणि जागतिक विषयांवरही दोघांनी विचारविनिमय केला. त्यात भारत- प्रशात क्षेत्रातील स्थैर्य आणि शांतता, हवामान बदलाशी संबंधित मुद्दे आणि भारताला मिळालेले जी-20 गटाचे अध्यक्षपद याबद्दल दोन्ही नेत्यांनी भूमिका मांडल्या.
अल्बानीज यांचे लवकरात लवकर भारतात स्वागत करण्यासाठी मोदी उत्सुक आहेत.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सांख्यिकी आणि कार्यक्रम अंमलबजावणी मंत्रालय
आधार वर्ष 2012=100 नुसार जून 2023 साठी ग्रामीण, शहरी आणि संयुक्त ग्राहक किंमत निर्देशांक
नवी दिल्ली, 12 जुलै 2023
1. सांख्यिकी आणि कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने या प्रसिद्धीपत्रकात जून 2023 या महिन्यासाठी आधार वर्ष 2012=100 नुसार अखिल भारतीय ग्राहक किंमत निर्देशांक तसेच, ग्रामीण, शहरी आणि संयुक्त भागांसाठी संबधित ग्राहक खाद्यान्न किंमत निर्देशांक  आकडेवारी प्रसिद्ध केली आहे. अखिल भारतीय तसेच विविध राज्ये आणि केंद्रशासित प्रदेशांसाठी उपगट तसेच गटांचे ग्राहक किंमत निर्देशांक देखील जाहीर केले आहेत.
सांख्यिकी आणि कार्यक्रम अंमलबजावणी मंत्रालयाच्या क्षेत्रीय कर्मचाऱ्यांद्वारे देशातील विविध राज्ये आणि केंद्रशासित प्रदेशांमधील 1114 शहरी बाजारपेठा आणि 1181 गावांतील बाजारांना प्रत्यक्षपणे साप्ताहिक भेटी देऊन माहिती संकलित केली जाते . राष्ट्रीय सांख्यिकी कार्यालयाने जून 2023 मध्ये 98.9 % ग्रामीण व 98.4 % शहरी बाजारपेठांमधून माहिती संकलित केली. तर बाजारपेठ निहाय किंमती ग्रामीण बाजारपेठांसाठी 88.2% आणि शहरी बाजारपेठांसाठी 92.4 % नोंदविण्यात आल्या.
सर्वसाधारण निर्देशांक आणि ग्राहक खाद्यान्न किंमत निर्देशांकांवर आधारित अखिल भारतीय महागाई दर  खालीलप्रमाणे आहेत.
|
|
Jun. 2023 
|
|
May. 2023 
|
|
Jun. 2022
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
Inflation
|
|
CPI 
|
|
4.72
|
|
4.96
|
|
4.81
|
|
4.23
|
|
4.33
|
|
4.31
|
|
7.09
|
|
6.86
|
|
7.01
|
|
CFPI
|
|
4.56
|
|
4.31
|
|
4.49
|
|
3.30
|
|
2.43
|
|
2.96
|
|
7.61
|
|
8.04
|
|
7.75
|
|
Index
|
|
CPI 
|
|
181.8
|
|
179.9
|
|
180.9
|
|
179.8
|
|
178.2
|
|
179.1
|
|
173.6
|
|
171.4
|
|
172.6
|
|
CFPI
|
|
179.0
|
|
186.4
|
|
181.6
|
|
175.1
|
|
181.1
|
|
177.2
|
|
171.2
|
|
178.7
|
|
173.8
सर्वसाधारण निर्देशांक आणि ग्राहक खाद्यान्न किंमत निर्देशांकांवर आधारित अखिल भारतीय महागाई दर
|
|
Indices
|
|
Jun. 2023 
|
|
May. 2023 
|
|
Monthly change 
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
CPI 
|
|
181.8
|
|
179.9
|
|
180.9
|
|
179.8
|
|
178.2
|
|
179.1
|
|
1.11
|
|
0.95
|
|
1.01
|
|
CFPI
|
|
179.0
|
|
186.4
|
|
181.6
|
|
175.1
|
|
181.1
|
|
177.2
|
|
2.23
|
|
2.93
|
|
2.48
जुलै 2023 साठी ग्राहक किंमत निर्देशांक प्रसिद्ध करण्याची पुढील तारीख 14 ऑगस्ट 2023  आहे. अधिक माहितीसाठी कृपया www.mospi.gov.in या संकेतस्थळाला भेट द्या
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
वाणिज्य आणि उदयोग मंत्रालय
G20 व्यापार आणि गुंतवणूक मंत्र्यांच्या बैठकीच्या निमित्ताने, इंग्लंडच्या व्यापार मंत्री केमी बडेनोच आणि केंद्रीय वाणिज्य आणि उद्योग मंत्री पियूष गोयल यांच्यात झालेल्या बैठकीमुळे द्विपक्षीय व्यापार संबंधांना मिळाली चालना
राजस्थानमध्ये जयपूर इथे G20 व्यापार आणि गुंतवणूक मंत्र्यांच्या बैठकीनंतर , वाणिज्य आणि उद्योग मंत्री, पियूष गोयल आणि इंग्लंडच्या व्यापार मंत्री केमी बडेनोच यांच्यात 26 ऑगस्ट 2023 रोजी दिल्लीत, सध्या सुरु असलेल्या भारत-इंग्लंड मुक्त व्यापार करार प्रक्रियेचा  आढावा घेण्यासाठी बैठक झाली. अनेक मुद्द्यांना अंतिम स्वरूप दिलेल्या वाटाघाटींच्या मागील 12 फेऱ्यांबद्दल समाधान व्यक्त करत, वाटाघाटींच्या पुढील फेऱ्या देखील अशाच प्रकारे यशस्वी होतील असा ठाम विश्वास, दोघांनीही व्यक्त केला. दोन्ही बाजूंच्या मुख्य प्रतिनिधींनी मंत्र्यांना, सद्यस्थिती, ठरावासाठी थकीत असलेले मुद्दे आणि ते मार्गी लावण्यासाठी सातत्याने केलेल्या संयुक्त प्रयत्नांची माहिती दिली. दोन्ही बाजूं कडील मुख्य प्रतिनिधींच्या प्रयत्नांचे कौतुक करत, एकमेकांच्या ईच्छा-आकांक्षा आणि संवेदनशीलता अधिक चांगल्या प्रकारे समजून घेऊन देवाणघेवाणीचा वेग उत्तम राखण्याची इच्छा, दोन्ही मंत्र्यांनी व्यक्त केली. दोन्ही देशांमध्ये आर्थिक सहकार्य वाढवणाऱ्या नि:पक्ष, संतुलित आणि परस्परांना लाभदायक ठरेल अशा व्यापार कराराला अंतिम स्वरुप देण्यासाठी दोन्ही नेत्यांनी आपली ठाम वचनबद्धता व्यक्त केली.
जयपूर इथे जी-20 टी आय एम एम मध्ये भारताला व्यक्त केलेला पाठिंबा आणि घेतलेल्या विधायक सहभागाबद्दल, बडेनोच यांचे, गोयल यांनी आभार मानले. बी-20 परिषद भारत 2023 कार्यक्रमात सहभागी होण्यासाठी देखील, गोयल यांनी त्यांना आमंत्रित केले. टी आय एम एम बैठकीला भारताचे वाणिज्य सचिव सुनील बर्थवाल आणि इंग्लंडच्या व्यापार वाटाघाटी महासंचालक अमांडा ब्रूक्स देखील उपस्थित होते. भारत-इंग्लंड व्यापार करारासाठीच्या वाटाघाटी,ऑगस्ट 2023 अखेरपर्यंत सुरू राहणार आहेत. त्यानंतर या कराराचा उच्चस्तरीय आढावा घेतला जाईल.
पंतप्रधान कार्यालय
बिहारच्या प्रगतीसाठी महत्त्वपूर्ण असणाऱ्या दळणवळणाला दरभंगा विमानतळाने वेग दिल्याबद्दल पंतप्रधानांकडून समाधान व्यक्त
दरभंगा विमानतळाने बिहारमध्ये दळणवळणाला वेग दिल्याबद्दल आणि बिहारच्या प्रगतीत महत्त्वपूर्ण योगदान दिल्याबद्दल पंतप्रधान नरेंद्र मोदी यांनी समाधान व्यक्त केले आहे.
एका वापरकर्त्याने पाठवलेल्या ट्विटर संदेशावर प्रतिक्रिया देताना पंतप्रधान म्हणतात,
"हे ऐकून आनंद वाटतो !
विमानवाहतूक क्षेत्राचा विचार करता, दळणवळणात वाढ करण्यासाठी आणि प्रवासातील आरामदायकता वाढविण्याच्या दिशेने आमचे प्रयत्न सुरु आहेत.
दरभंगा विमानतळाबद्दल सांगायचे तर, बिहारच्या प्रगतीत तो महत्त्वाचे योगदान देत आहे."
पंतप्रधान कार्यालय
भारताच्या इतिहासातील सर्वाधिक कोळसा उत्पादन झाल्याबद्दल पंतप्रधानांनी व्यक्त केला आनंद
भारताच्या इतिहासातील सर्वाधिक कोळसा उत्पादन झाल्याबद्दल पंतप्रधान नरेंद्र मोदी यांनी आनंद व्यक्त केला आहे.
केंद्रीय कोळसा आणि खाण मंत्री प्रल्हाद जोशी यांच्या ट्विटला प्रतिसाद देताना पंतप्रधानांनी ट्विट केले;
"आर्थिक वृद्धीसाठी महत्त्वाच्या असलेल्या क्षेत्रात उल्लेखनीय कामगिरी.”
वस्त्रोद्योग मंत्रालय
विशिष्ट तांत्रिक उपयोगासाठी वापरल्या जाणाऱ्या वस्त्रांच्या निर्यातीला प्रोत्साहन देण्यासाठी समर्पित मंडळाची स्थापना करण्याकरिता वस्त्रोद्योग मंत्रालयाने मागविले प्रस्ताव
नवी दिल्ली, 3 डिसेंबर 2020
विशिष्ट तांत्रिक उपयोगासाठी वापरल्या जाणाऱ्या वस्त्रांच्या निर्यातीला प्रोत्साहन देण्याच्या उद्देशाने समर्पित ईपीसी मंडळाची स्थापना करण्यासाठी वस्त्रोद्योग मंत्रालयाने 1 डिसेंबर 2020 ला प्रसिद्ध केलेल्या सरकारी नोटीसीद्वारे प्रस्ताव मागविले आहेत. कंपनी कायदा किंवा सहकारी संस्था नोंदणी कायद्याखाली निर्यातदार संघटना आणि व्यापारी संस्था यांनी टेक्नीकल टेक्सटाईल्स अर्थात परिधान करायच्या आणि दैनंदिन वापराच्या कपड्यांखेरीज इतर विशिष्ट कार्यासाठी वापरल्या जाणाऱ्या वस्त्रांच्या निर्यातीसाठी समर्पित ईपीसी अर्थात निर्यात प्रोत्साहन मंडळाची स्थापना करण्यासाठीचे प्रस्ताव 15 डिसेंबरपर्यंत वस्त्रोद्योग मंत्रालयाकडे सादर करायचे आहे.
आंतरराष्ट्रीय पातळीवर व्यापार विकास आणि प्रोत्साहन यांच्या संदर्भात केंद्र सरकारने घालून दिलेल्या सर्व दिशादर्शक सूचनांना हे मंडळ बांधील असेल आणि परदेशी व्यापार महासंचालनालयाने संमत करून सूचित केलेल्या आयात-निर्यात विषयक मार्गदर्शक तत्वांना प्रोत्साहन देण्यासाठी जबाबदार असेल.
तांत्रिक वस्त्रोद्योग निर्मिती क्षेत्रात भारताला जागतिक स्तरावरील प्रमुख देश बनविण्याच्या उद्देशाने 1480 कोटी रुपये खर्चून राष्ट्रीय तांत्रिक वस्त्रोद्योग अभियान उभारायच्या प्रस्तावाला मंत्रिमंडळाच्या आर्थिक व्यवहारविषयक समितीने 26 फेब्रुवारी 2020 रोजी झालेल्या बैठकीत मंजुरी दिली होती. हे अभियान वर्ष 2020-21 ते 2023-24 अशा चार वर्षांच्या कालावधीत लागू होईल असा निर्णय घेण्यात आला. समर्पित ईपीसीची निर्मिती हा या अभियानाचाच एक भाग आहे.
तंत्रविषयक वस्त्रोद्योग हा वस्त्रोद्योग क्षेत्राचा नवनिर्मितीला प्रोत्साहन देणारा, उत्तम आणि वेगळा विभाग आहे. या विभागात कृषी, रस्ते, रेल्वेमार्ग, क्रीडा तसेच आरोग्य या क्षेत्रांमध्ये वापरल्या जाणाऱ्या साधनांपासून ते बुलेटप्रुफ जाकीट, आगविरोधी जाकीट, अतिउच्च ठिकाणी युद्धात वापरली जाणारी साधने आणि अवकाश मोहिमांमध्ये उपयुक्त ठरणारी साधने अशा विविध ठिकाणी वापरात येणाऱ्या वस्त्रांचा समावेश होतो.
तांत्रिक वस्त्रोद्योगाची पार्श्वभूमी
- तांत्रिक वस्त्रोद्योग म्हणजे परिधान करावयाचे कपडे किंवा दैनंदिन आयुष्यात वापरावयाच्या कापडापासून निर्मित वस्तूंखेरीज इतर तांत्रिक वापरासाठी आणि विशिष्ट कार्यकारी उपयोगासाठी वापरल्या जाणाऱ्या वस्त्रांची निर्मिती. तांत्रिक वस्त्रोद्योग उत्पादने त्यांच्या वापराच्या क्षेत्रांनुसार मुख्यतः पुढील 12 विस्तारित प्रकारात विभागली आहेत – अॅग्रोटेक, बिल्डटेक, क्लॉथटेक, जिओटेक, होमटेक, इंडूटेक, मोबिलटेक, मेडीटेक, प्रोटेक, स्पोर्ट्सटेक, ओईकोटेक आणि पॅकटेक.
- या वस्त्रोद्योगाच्या 250 बिलियन अमेरिकी डॉलर्सच्या जागतिक बाजारात भारताचा सुमारे 6% वाटा आहे. मात्र जागतिक पातळीवर या उद्योगाच्या 4% सरासरी विकासदराच्या तुलनेत भारताच्या या क्षेत्राचा वार्षिक विकासदर 12% आहे.
- विकसित देशांमध्ये तंत्रविषयक वस्त्रोद्योगाची उलाढाल 30 – 70% आहे, भारतात मात्र या उद्योगाची 5 – 10% इतकी कमी उलाढाल आहे. या क्षेत्राची देशांतर्गत उलाढाल वाढविण्याच्या उद्देशाने सरकारने राष्ट्रीय तंत्रविषयक वस्त्रोद्योग अभियानाची सुरुवात केली आहे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
ग्राहक व्यवहार, अन्न आणि सार्वजनिक पुरवठा मंत्रालय
‘राइस फोर्टिफिकेशन’ अर्थात तांदळातील पोषणमूल्ये वाढवण्याच्या प्रक्रियेच्या अंमलबजावणीसाठी अपेक्षित गुणवत्ता मानके राखण्यासाठी प्रमाणित कार्यप्रणाली  जारी केली
भारतीय अन्न सुरक्षा आणि मानक प्राधिकरण या उपक्रमात महत्त्वाची भूमिका बजावत आहे
नवी दिल्ली, 20 मे 2022
कुपोषण, अशक्तपणा आणि सूक्ष्म अन्नद्रव्यांची कमतरता दूर करण्यासाठी अन्न आणि सार्वजनिक वितरण विभाग ‘राइस फोर्टिफिकेशन’ म्हणजेच तांदळातील पोषणमूल्यात वाढ करण्यासाठी अथक काम करत आहे.
विभागाचा साठवणूक आणि संशोधन विभाग, विविध सामाजिक सुरक्षा कार्यक्रमांद्वारे तयार उत्पादनाच्या खरेदीपासून ते वितरणापर्यंत त्यांचा दर्जा तपासून पाहात आहे, तसेच एफ आर के  उत्पादक/मिलर पासून स्वयं-घोषित गुणवत्ता प्रमाणपत्रावर देखरेख करत आहे. संपूर्ण कार्यक्रमाच्या सुरळीत अंमलबजावणीसाठी/देशांतर्गत पुरवठा साखळी अंतर्गत इच्छित गुणवत्ता मानके राखण्यासाठी, एक मानक कार्यप्रणाली  देखील तयार केली गेली आहे आणि मार्च 2022 मध्ये अन्न आणि सार्वजनिक वितरण विभागाने ती जारी केली आहे.
फोर्टिफाइड राईस कर्नल आणि फोर्टिफाइड राईसचा आवश्यक असलेला दर्जा राखण्यासाठी, एसओपी महत्त्वाकांक्षी योजनेंतर्गत एफआरके उत्पादनापासून ते पात्र लाभार्थ्यांना वितरणापर्यंत विविध हितधारकांच्या स्तराप्रमाणे त्यांच्या भूमिका आणि जबाबदाऱ्या सुनिश्चित करते. विविध हितधारकांच्या भूमिका आणि जबाबदाऱ्या विभागाद्वारे परिभाषित केल्या जातात, भारतीय अन्न सुरक्षा आणि मानक प्राधिकरण  देखील संपूर्ण कार्यक्रमात महत्त्वपूर्ण भूमिका बजावत आहे.
एफएसएसएआय ने फोर्टिफाइड राइस कर्नल उत्पादकांना परवाना दिला, तयार उत्पादनाच्या पॅकेजिंग आणि स्टॅन्सिलिंगसाठी विविध गुणवत्ता प्रमाणन मानके/मार्गदर्शक तत्त्वे विकसित केली. सॅम्पलिंगसाठी मार्गदर्शक तत्त्वे, तांदळाच्या फोर्टिफिकेशनवर तांत्रिक हँडआउट इत्यादी विविध कार्यप्रणालीसाठी एफएसएसएआय नॅशनल अॅक्रिडेशन बोर्ड फॉर टेस्टिंग अँड कॅलिब्रेशन लॅबोरेटरीज  ही संस्था राज्यांतर्गत मान्यताप्राप्त प्रयोगशाळा देखील मॅप करत आहे जे एफ आर के /FR च्या विविध गुणवत्ता परिमाणांची चाचणी करू शकतात.
एफएसएसएआय चे अन्न सुरक्षा अधिकारी  प्रोत्साहनकारक आणि नियमितताविषयक भूमिकाही बजावत आहेत. अधिक पोषणमूल्य असलेल्या तांदळाची गुणवत्ता सुनिश्चित करण्यासाठी हे अधिकारी गिरणीतून आणि रास्त भाव दुकानांमधून यादृच्छिक नमुने घेत आहेत.
एफएसएसएआय हे एक संसाधन केंद्र आहे. अन्न सुरक्षा, तंत्रज्ञान आणि प्रक्रिया, प्रिमिक्स आणि उपकरणे खरेदी आणि उत्पादन, गुणवत्ता आश्वासन आणि पोषणमूल्य जास्त असलेल्या तांदळाच्या गुणवत्तेचे नियंत्रण, मानके याविषयी माहिती आणि इतर पूरक माहिती प्रदान करते.
लोह, फॉलिक अॅसिड आणि व्हिटॅमिन बी 12 सारखी सूक्ष्म अन्नद्रव्ये जोडण्याची प्रक्रिया म्हणजेच तांदळाचे पोषणमूल्य वाढवणे अर्थात राइस फोर्टिफिकेशन. रक्तक्षयाच्या आव्हानाला तोंड देण्यासाठी हे एक प्रभावी, प्रतिबंधात्मक आणि किफायतशीर पूरक धोरण आहे.
कुपोषणामुळे अशक्तपणाच्या गंभीर समस्येचा सामना करण्याच्या महत्त्वाकांक्षी प्रयत्नात, 2024 पर्यंत सर्व सामाजिक सुरक्षा योजनांमध्ये तांदळाच्या पोषणमूल्यात वाढ अनिवार्य करण्याची घोषणा माननीय पंतप्रधान श्री नरेंद्र मोदी यांनी 75 व्या स्वातंत्र्यदिनी  केली होती.S.Patil/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण राज्यमंत्री म्हणून अश्विनीकुमार चौबे यांनी कार्यभार स्वीकारला
नवी दिल्ली, 4 जून 2019
केंद्रीय आरोग्य आणि कुटुंब कल्याण राज्यमंत्री म्हणून अश्विनीकुमार चौबे यांनी आज निर्माण भवन येथे कार्यभार स्वीकारला. निर्माण भवन जवळच्या मेट्रो स्थानकापर्यंत मेट्रोने आणि त्यानंतर पायी ते आरोग्य मंत्रालयात पोहोचले. या आधी निर्माण भवन परिसरात त्यांनी वृक्षारोपण केले.
आयुष्मान भारत योजनेचा लाभ अद्यापही ज्या लोकांपर्यंत पोहोचला नाही त्यांच्यापर्यंत तसेच समाजाच्या प्रत्येक वंचितापर्यंत पोहोचावा यासाठी आपले प्रयत्न सुरु ठेवणार असल्याचे ते म्हणाले. पर्यावरणाचा आपल्या आरोग्यावर परिणाम होत असल्याने स्वच्छ आणि हरीत पर्यावरणासाठी वृक्षारोपणासारखे प्रयत्न आपण करुया असे ते म्हणाले. छोट्या अंतरासाठी चालणे किंवा सायकलचा पर्याय उपयोगात आणावा यामुळे केवळ पर्यावरणासाठीच नव्हे तर आरोग्यासाठीही हा पर्याय उपयोगी ठरेल यावर त्यांनी भर दिला.
M.Chopade/N.Chitale/P.Malandkar
(Visitor Counter : 60
पंतप्रधान कार्यालय
पंतप्रधानांनी देशवासीयांना जन्माष्टमीच्या दिल्या शुभेच्छा
पंतप्रधान नरेंद्र मोदी यांनी जन्माष्टमीच्या आजच्या मंगल दिनानिमित्त सर्वांना शुभेच्छा दिल्या आहेत.
पंतप्रधान मोदी म्हणाले की, श्रध्दा आणि भक्तीचा हा पावन सुमूहुर्त लोकांच्या जीवनात उत्साह आणि नवीन ऊर्जा घेऊन येवो.
पंतप्रधान आपल्या एक्स पोस्टमध्ये म्हणाले,
"जन्माष्टमीच्या खूप खूप शुभेच्छा. श्रद्धा आणि भक्तिचा हा पवित्र क्षण माझ्या परिवारातील सर्वांच्या जीवनात नवी ऊर्जा आणि नवा उत्साह घेऊन येवो, हीच सदिच्छा,
जय श्रीकृष्ण!"